als_Latn dik_Latn sag_Latn
Nga Flogert Muça
“Ne duam të jetojmë nga lumturia e njëri-tjetrit — jo nga mjerimi i njëri tjetrit. Ne nuk duam të urrejmë apo të përçmojmë njëri tjetrin. Në këtë botë ka vend për të gjithë. Dhe Toka e mirë është e pasur dhe ofron për të gjithë. Jeta mund të jetë e lirë dhe e bukur, por ne e kemi humbur rrugën.
Lakmia i ka helmuar shpirtrat e njerëzve, e ka barrikaduar botën me urrejtje, na ka marshuar në mjerim dhe gjakderdhje” - Pjesë nga filmi “Diktatori i Madh” nga Çarli Çaplin.
E bëra këtë parantezë për të thënë se çfarë ne duam dhe çfarë jo. Por ja që 2B (Berisha – Basha) mendojnë ndryshe. Ata duan dhunën! Thirrjet absurde të tyret kërkojnë helmimin e shpirtit tonë. I trembur nga gjithë gjëmat që ka bërë në këtë vend dhe mbi këtë popull, ai pabesisht dhe krejt paradoksalisht bën një thirrje pambarimisht absurde. Thotë: “Protestë, Protestë, Protestë!!!” Përsëritja nga papagallli politik, ishte absolute.
Të jemi të vërtetë, Berisha shoqërisë shqiptare po i bën një “nder” të cilin s’mund t’ja mohojmë. Ai me këtë që po na thotë e rithotë me anë të “papagallit” e tij politik po na bind se sa vetëm është, pasi asnjëri nga ne s’mund ta ndjejë veten krah tij. Në të njëjtën kohë ai po i thotë popullit të mos harrojë se kush është në të vërtetë Sali Berisha. Cilido nga ne që kthehet pak ose shumë në kohë, që nga 97’ (të paktën nga ky vit) e deri në 2013, e percepton shumë mirë se kush është në fakt ai që sot kërkon ti shkojmë pas.
Për të vijuar me refleksionin, duhen disa kërkime në memorien e gjithësecilit prej nesh e aty do gjejmë aq shumë materiale sa s’do na mjaftonin fjalët për t’i thënë. Por pyetjet që lindin natyrshëm janë: Për kë duhet të protestojmë? Për çfarë duhet të protestojmë? Kush na udhëheq në protestë? Pse behet realisht kjo protestë? Pse vetëm kryetari formal dhe De facto bërtasin mbi këtë?
Në fakt në foltoren e kuvendit kemi dëgjuar nga më të rëndat sharje e banalitete të cilat s’mund të falen, por nga ajo foltore s’kemi dëgjuar kurrë për një ndjesë publike nga 2B. Mos ështe kjo një frikë nga e vërteta e madhe? Mos është frikë nga vetëvetja dhe bëmat e bëra? Po! Është njeri i shpërfillur nga shoqëria, nga populli kërkohet për të burg, brenda partisë së tij ka plasur anti-Berishizmi. C’do gjë po i thërrmohet para syve, ndaj i zemëruar kërkon të bëjë një protestë si shenjë e shfryrjes së tij të helmët.
Por edhe kjo na ndihmon në reflektimin që gjithësecili nga ne bën, e kjo e çmend aq shumë atë. Perceptimi i drejtë se askush s’mund të shkojë pas një dështaku është njëra anë e medaljes, por ajo që atij i dhemb më së shumti janë faktet e bëmave të tij dhe “djalit politik” të tij. Kjo e çmend atë deri në pikën e fundit e nga ana tjetër, faktet kokëfortë kundër tyre bindin akoma më tej popullin se pse nuk duhet dhe nuk do shkojë në protestën personale të “babë e bir”.
Janë krejt të mjerë në këto beteja, ama po aq sa të mjerë janë të vrazhdë.
Një portret i paautorizuar mbi 2 protestëbërësit do ndihmojë këdo që të kuptojë se pse kjo, protestë s’mund të quhet. E nisim me të parin, duke thënë disa fakte botërisht tanimë të ditura.
Sali Berisha:
Pas ardhjes së tij në pushtet, masakrat që kanë ndodhur e kurrë s’kanë marrë atë që meritojnë janë marramendëse. Vetëm ato që të gjithë i dimë janë kaq të shumta, për të mos folur sa shumë maskarada ne fatmirëkeqësisht si dimë.
- Para pak muajsh ish-shoqëruesi i të ndjerit Azem Hajdari thoshte në një intervistë për një të përditshme në vend se urdhri i vrasjes se Hajdarit erdhi nga zyra e Berishës. Për këtë kurrë s’vajti para gjykatës për të dëshmuar, sot pa pikën e turpit bëm si prokuror.
- Pas kësaj është viti i zi 1997. Për faj të tij populli la gjithçka në piramida, pasi ky ju ishte zotuar publikisht që paratë e shqiptarëve ishin më të pastrat në botë e të sigurta. U vranë aq vëllezër dhe motra sa edhe Enver Hoxha nuk i pushkatoi në gjysëm shekulli.
- Në 1998 do bënte masakrën tjetër mbi institucionin e kryeministrisë, ku do e sulmonte atë me antitank. Me rikthimin e tij në pushtet në 2005 rivijon maskaradat…
- Më 15 Mars 2008 në Gërdec humbin jetën 26 persona e u gjymtuan dhjetra të tjerë në biznesin famëkeq të demontimit të armëve të vdekjes, ku i biri ishtë pjese e struktuës. Aty i vdiq dhe baxhanaku që ky nuk e njihte siç s’njihte një fshat me emrin Gërdec, pak kilometra larg kryeqytetit.
- E fundit, por jo për nga rëndësia e dhimbja, ishte 21 Janari i 2011, ku në mes të bulevardit vrau katër qytetarë të thjeshtë, 4 baballarë të mirë, 4 bij të pazëvendësueshëm që kishin dalë për të kërkuar të drejtat e tyre, një jetë më të mirë. Nuk po ushtronin asnjë dhunë, ishin kaq larg hekurave të regjimit të deridjeshëm. I vrau, duke tentuar te vrasi shpirtin e protestës, duke tentuar ti mbyllë njëherë e përgjithmonë gojën popullit.
Asgjë s’shtova, por rrjeshtat s’më dalin për të përmendur gjithë trafiqet me Fazllicin etj, për të mos folur për sekserllëkun që bënte e bija e i biri me investitorët e huaj dhe jo vetëm.
Lulzim Basha:
Për të kuptuar dhe të shkuarën e tij të lidhur pazgjidhshmërisht me Berishën, mjafton të përmëndim faktin se si u bë kryetar formal i PD-së dhe debatin në PD mbi manipulimet e zgjedhjeve aty. Por në këtë portet të paautorizuar na duhen “bëmat” e tij si pushtetar.
- Shitja e Detit, Greqisë. Në atë kohë Basha ishte Ministër i Punëve të Jashtme. Gjykata Kushtetuese ka konfirmuar fajësinë e Bashës sa i takon pazareve me Dora Bakojanis për shitjen e detit. Në datën 15 prill 2010, Gjykata Kushtetuese e Republikës së Shqipërisë, ka hedhur poshtë si të papajtueshme me Kushtetutën marrëveshjen e lidhur mes Shqipërisë dhe Greqisë “Për delimitimin e zonave të tyre përkatëse, të shelfit kontinental dhe të zonave të tjera detare që u përkasin në bazë të së drejtës…”
- 21 Janari, ku Lulzim Basha ishte Ministër i Brendshëm, e Garda e Republikës që vrau 4 qytetarë varej prej tij.
- Skandali i rrugës Durrës-Kukës, ku Basha akuzohet per 230 milionë euro, por “babai politik” ja mbylli çështjen.
- Reprezaljet në administratën e Bashkisë Tiranë pas ardhjes së tij si kryetar (pavarsisht se si erdhi me 8 Majin e famshëm)
- Mashtrimet si kryetar bashkie për ulje 2-5 herë te taksave. Mashtrimi me 30 mijë vendeve të punës…. Vijojnë
Mjaftojë këto për 2 portrete të paautorizuar të 2 njerëzve, njëri kryetar “de fakto” e tjetri “de jure” të Partisë Demokratike për të thënë se kjo është protestë e atyre që kanë frikë nga e kaluara e tyre, por që s’është asgjëkundi protestë e poullit, qoftë ai dhe i djathë.
Ditët e mashtrimit kanë mbaruar. “Grushti” i popullit ka thyer dhëmbët së keqes më 23 qershor, e kjo e keqe s’mund të na kafshojë më.
war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn